turjo4nis/wikipedia-bn-dump-20250701 huggingface dataset:
বাঘাসুরা ইউনিয়ন

বাঘাসুরা ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।

অবস্থান ও আয়তন 
এই ইউনিয়নটি সিলেট বিভাগের হবিগঞ্জ জেলার মাধবপুর উপজেলার অন্তর্গত; যা মাধবপুর উপেজলার শেষ অংশে পড়েছে। এটি মাধবপুর উপজেলা পরিষদ হতে ২২ কি:মি: দূরে এবং ঢাকা-সিলেট মহাসড়কের উভয় পার্শ্বে অবস্থিত। এর উত্তরে লাখাই ও হবিগঞ্জ সদর উপজেলা, পশ্চিমে ব্রাহ্মণবাড়ীয়া জেলার নাসিরনগর উপজেলা, পূর্বে চুনারুঘাট উপজেলা এবং দক্ষিণে ছাতিয়াইন ও নোয়াপাড়া ইউনিয়ন। এই ইউনিয়নের আয়তন ৫,৮২১ একর।

ইতিহাস

ভৌগোলিক উপাত্ত 
পাহাড়ী মৃত্তিকায় গঠিত এই অঞ্চলে দুলিয়া খাল ও  অদুনা খাল নামে দুটি পাহাড়ী ছড়া রয়েছে।

প্রশাসনিক উপাত্ত 
১০ মৌজা নিয়ে গঠিত এই ইউনিয়টিতে গ্রামের সংখ্যা ৩১টি।
 গ্রাম - মানিকপুর, কালিকাপুর, রূপনগর, নোয়াগাঁও, হারুনপুর, রামচন্দ্রপুর, বরতল, বাখরনগর, সাতপারিয়া, উজলপুর, বাঘাসুরা, সুন্দরপুর, রতনপুর, পুরাইকলা, ধিতকুরা, সাহপুর, লহিপুর, গঙ্গানগর, কাউররা, দাশপাড়া, রাধাপুর, ফতেহ্‌পুর, তাজপুর, হরিতলা, জয়নগর, উজিরপুর, শিবপুর, কালীনগর, শিবজয়নগর এবং ভাটি শিবজয়নগর।

জনসংখ্যা উপাত্ত 
২০১১ সালের আদম শুমারি অনুযায়ী এই ইউনিয়নের লোকসংখ্যা ২৩,৬১৭ জন; যাদের মধ্যে পুরুষ ১১,৯০৪ জন এবং মহিলা ১১,৭৮৯ জন। এখানে সর্বমোট ৪,৭৮৩টি পরিবারের বসবাস রয়েছে।

নির্বাচিত জন-প্রতিনিধি

শিক্ষাব্যবস্থা 
এখানকার শিক্ষার হার ৫৫%। এখানে মোট শিক্ষা প্রতিষ্ঠানের সংখ্যা নিম্নরূপ:
 সরকারী প্রাথমিক বিদ্যালয় - ১১টি,
 বেসরকারী প্রাথমিক বিদ্যালয় - ২টি,
 উচ্চ বিদ্যালয় - ৩টি
১.ডাঃ মহিউদ্দিন হাইস্কুল এন্ড কলেজ - মানিকপুর
২.কালিকাপুর উচ্চ বিদ্যালয় -কালিকাপুর
৩. শাহজিবাজার বিদ্যুৎ উন্নয়ন বোর্ড- শাহজিবাজার 
 মাদ্রাসা ৩ টি - ১.ছালেহাবাদ মাদ্রাসা - শাহপুর 
২.বীর মুক্তিযোদ্ধা আলহাজ্ব আলাউদ্দিন তালুকদার হাফেজিয়া মাদ্রাসা

৩. রতনপুর বাসার মোমরাজআলী হাফেজিয়া মাদ্রাসা।

স্বাস্থ্যসেবা 
এই ইউনিয়নের ২৮.৫০% বসতি স্যানিটেশন সুবিধার আওতাভূক্ত।

কৃষি

অর্থনীতি

যোগাযোগ ব্যবস্থা

কৃতি ব্যক্তিত্ত্ব

দর্শনীয় ও গুরুত্বপূর্ণ স্থাপনা 
 হবিগঞ্জ গ্যাস ফিল্ড;
 ফ্রুটস ভ্যালি;
 শাহ্‌ সোলেয়মান ফতেহ গাজী বোগদাদীর মাজার - ফতেহপুর।

বিবিধ

আরও দেখুন 
 মাধবপুর পৌরসভা;
 মাধবপুর উপজেলা;
 হবিগঞ্জ জেলা;
 সিলেট বিভাগ;
 বাংলাদেশের ইউনিয়নসমূহের তালিকা।

তথ্যসূত্র

বহিঃসংযোগ 
 বাঘাসুরা ইউনিয়ন - জাতীয় তথ্য বাতায়ন।

মাধবপুর উপজেলার ইউনিয়ন
অবিনাশ সচদেব

অবিনাশ সচদেব (, ) একজন ভারতীয় অভিনেতা। তিনি হিন্দী ধারাবাহিক ছোটি বহুতে অভিনয় করে পরিচিতি লাভ করেন। তিনি ইস পিয়ার কা কিয়া নাম দো - একবার ফির ধারাবাহিকে গুরুত্বপূর্ণ ভূমিকায় অভিনয় করেন। ২০১৫ সালের অক্টোবর থেকে সচদেব কবুল হ্যায় ধারাবাহিকে অভিনয় করছেন।

টেলিভিশন

তথ্যসূত্র 

ভারতীয় অভিনেতা
ভারতীয় টেলিভিশন অভিনেতা
জীবিত ব্যক্তি
ভারতীয় পুরুষ মডেল
ভারতীয় ধারাবাহিক নাটকের অভিনেতা
২০শ শতাব্দীর ভারতীয় অভিনেতা
২১শ শতাব্দীর ভারতীয় অভিনেতা
১৯৮৫-এ জন্ম
মুম্বইয়ের অভিনেতা
বিগ বসের (হিন্দি টিভি ধারাবাহিক) প্রতিযোগী
বিদ্যা ভণ্ডারী

বিদ্যা ভণ্ডারী বা বিদ্যাদেবী ভণ্ডারী (; জন্ম ১৯ জুন, ১৯৬১) হচ্ছেন একজন নেপালি প্রাক্তন রাজনীতিবিদ যিনি ২০১৫ থেকে ২০২৩ সাল পর্যন্ত নেপালের দ্বিতীয় রাষ্ট্রপতি হিসেবে দায়িত্ব পালন করেছেন। তিনি হচ্ছেন প্রথম নারী যিনি এই দায়িত্ব গ্রহণ করেছেন।

তিনিই দেশের প্রথম নারী যিনি এই সর্বোচ্চ পদে অধিষ্ঠিত হয়েছেন। তিনি হলেন নেপালের একীকৃত মার্ক্সবাদী-লেনিনবাদী কমিউনিস্ট পার্টির সহ-সভানেত্রী হিসেবে দায়িত্ব পালন করেন এবং সভানেত্রী নির্বাচিত হওয়ার আগে সারা নেপাল নারী সংগঠনের সভাপতি ছিলেন। তিনি ২০০৯ থেকে ২০১১ পর্যন্ত অফিসে থাকা প্রথম মহিলা যিনি নেপাল সরকারের সাবেক প্রতিরক্ষা মন্ত্রী ছিলেন। তিনি ১৯৯৭ সালে পরিবেশ ও জনসংখ্যা মন্ত্রী হিসেবেও দায়িত্ব পালন করেন এবং নেপালে পরিবেশ সচেতনতা এবং নারী অধিকারের জন্য সক্রিয় প্রচারক ছিলেন। জুন ২০১৭ সালে, তিনি সুইজারল্যান্ডের গ্ল্যান্ডে ইন্টারন্যাশনাল প্রকৃতি সংরক্ষণের জন্য আন্তর্জাতিক ইউনিয়ন-এর সদর দফতর পরিদর্শন করেন এবং প্রকৃতি সংরক্ষণ এবং টেকসই উন্নয়নের বিষয়ে বর্ধিত সহযোগিতা নিয়ে আলোচনা করতে মহাপরিচালক ইঙ্গার অ্যান্ডারসেনের সাথে দেখা করেন। ২০১৬ সালে, ফোর্বস তাকে বিশ্বের ১০০ জন ক্ষমতাধর নারীর তালিকায় ৫২ নম্বরে রেখেছিল।

তথ্যসূত্র

১৯৬১-এ জন্ম
জীবিত ব্যক্তি
ভোজপুর জেলার ব্যক্তি
নেপালি রাজনীতিবিদ
নেপালি সাম্যবাদী
নেপালের মন্ত্রী
মহিলা প্রতিরক্ষা মন্ত্রী
নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
নারী রাষ্ট্রপ্রধান
নেপালের প্রতিরক্ষামন্ত্রী
২১শ শতাব্দীর নেপালি নারী রাজনীতিবিদ
নেপালি হিন্দু
নেপালের রাষ্ট্রপতি
সমাজতান্ত্রিক শাসক
নারী রাষ্ট্রপতি
নেপালের ২য় সংবিধান সভার সদস্য
নেপালের স্বতন্ত্র রাজনীতিবিদ
ব্যাসিল উইলিয়ামস

আলভাডন ব্যাসিল উইলিয়ামস (; জন্ম: ২১ নভেম্বর, ১৯৪৯ - মৃত্যু: ২৫ অক্টোবর, ২০১৫) জ্যামাইকার সেন্ট ক্যাথেরিনের কেমানাস এস্টেট এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ১৯৭৮ থেকে ১৯৭৯ মেয়াদে ওয়েস্ট ইন্ডিজের পক্ষে খেলেন। দলে তিনি মূলতঃ উদ্বোধনী ব্যাটসম্যানের দায়িত্ব পালন করেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন ব্যাসিল উইলিয়ামস। আক্রমণধর্মী ব্যাটিং উপহার দেয়ায় তিনি ‘শটগান’ নামে পরিচিতি পান।

খেলোয়াড়ী জীবন 
ফেব্রুয়ারি, ১৯৭০ সালে জ্যামাইকার পক্ষে প্রথম-শ্রেণীর ক্রিকেটে অভিষেক ঘটে তার। ঐ দলে ১৯৮৫ সাল পর্যন্ত খেলেন। ১৯৭৭-৭৮ মৌসুমের শেল শীল্ড প্রতিযোগিতায় সুন্দর ক্রীড়াশৈলীর কারণে তাকে টেস্ট দলে ডাকা হয়। ১৯৭৮ থেকে ১৯৭৯ সময়কালে সাতটি টেস্টে অংশ নিয়েছেন তিনি। এ সময়ে অস্ট্রেলীয় ধনকুবের ক্যারি প্যাকারের পরিচালনায় বিশ্ব সিরিজ ক্রিকেটে শীর্ষস্থানীয় খেলোয়াড়গণ অংশগ্রহণ করলে দল বেশ দূর্বল হয়ে পড়ে। সমগ্র খেলোয়াড়ী জীবনে ৩৯.০৮ গড়ে ৪৬৯ রান তুলে নিজের দক্ষতা মেলে ধরেন তিনি।

১৯৭৮ সালে জর্জটাউনে অস্ট্রেলিয়ার বিপক্ষে অনুষ্ঠিত টেস্টের দ্বিতীয় ইনিংসে চমকপ্রদ সেঞ্চুরি করেন। জেফ থমসনের বলে সেঞ্চুরির কোটায় পৌঁছলেও পরের বলেই ফাইন লেগে কট আউটের শিকার হন তিনি। ১১৮ বলে ১০০ রান তুলে দশম ওয়েস্ট ইন্ডিয়ান হিসেবে অভিষেকেই সেঞ্চুরি করার বিরল গৌরব অর্জন করেন। সিরিজ শেষে ৪২.৮৩ গড়ে ২৫৭ রান তোলেন। এরফলে ঐ বছরের শেষদিকে ভারত সফরে যান। কলকাতায় অনুষ্ঠিত টেস্টে তিনি ১১১ রান করেন। ভারতে সিরিজে ২১২ রান তোলেন ৩৫.৩৩ গড়ে। কিন্তু ক্যারি প্যাকারের প্রতিযোগিতায় অংশগ্রহণ শেষে খেলোয়াড়গণ ফিরে আসলে দল থেকে বাদ পড়েন তিনি।

ব্যক্তিগত জীবন 
ব্যক্তিগত জীবনে বিবাহিত ছিলেন। এলেইন উইলিয়ামসের সাথে পরিণয়সূত্রে আবদ্ধ হন। তাদের সংসারে ব্যাসিল উইলিয়ামস, জার্মেইন উইলিয়ামস ও নামীয় দুই সন্তান রয়েছে। এছাড়াও, গ্যাব্রিয়েল উইলিয়ামস নাম্নী এক কন্যা সন্তান ছিল। তন্মধ্যে, ‘ক্যানিবাস’ ডাকনামে পরিচিত জার্মেইন উইলিয়ামস মঞ্চে সঙ্গীত পরিবেশনসহ অভিনয়কর্মের সাথে জড়িত। ৬৫ বছর বয়সে জর্জিয়ার আটলান্টায় ব্যাসিল উইলিয়ামসের দেহাবসান ঘটে।

তথ্যসূত্র

আরও দেখুন 
 টম গ্রেভেনি
 স্টিভ কামাচো
 ম্যালকম মার্শাল
 ওয়েস্ট ইন্ডিজ ক্রিকেট দল
 টেস্ট ক্রিকেট অভিষেকে শতরান করার তালিকা

বহিঃসংযোগ 
 
 

১৯৪৯-এ জন্ম
২০১৫-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
জ্যামাইকান ক্রিকেটার
জামাইকার ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
৩৪ নং ওয়ার্ড, কলকাতা পৌরসংস্থা

৩৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
৩৪ নং ওয়ার্ডের সীমানা নিম্নরূপ: উত্তর দিকে ড. পঞ্চানন মিত্র লেন ও অবিনাশ শাসমল লেন; পূর্ব দিকে হেমচন্দ্র নস্কর রোড ও গগন সরকার রোড; দক্ষিণ দিকে বেলেঘাটা খাল এবং পশ্চিম দিকে পূর্ব রেলের কাঁকুড়গাছি কর্ড লাইন।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
৩৫ নং ওয়ার্ড, কলকাতা পৌরসংস্থা

৩৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশের বেলেঘাটা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।

বিবরণ
৩৫ নং ওয়ার্ডের সীমানা নিম্নরূপ: উত্তর দিকে পূর্ব রেল লাইন, ধ্যান দেবী খান্না রোড ও হেমচন্দ্র নস্কর রোড; পূর্ব দিকে হেমচন্দ্র নস্কর রোড, রাজা রাজেন্দ্রলাল মিত্র রোড ও কাঁকুড়গাছি কর্ড লাইন; দক্ষিণ দিকে বেলেঘাটা খাল, ড. পঞ্চানন মিত্র লেন ও অবিনাশ শাসমল লেন এবং পশ্চিম দিকে পূর্ব রেল লাইন।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
২১ নং ওয়ার্ড, কলকাতা পৌরসংস্থা

২১ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং ওয়ার্ডের একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে জোড়াবাগান অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।

বিবরণ
২১ নং ওয়ার্ডের সীমানা নিম্নরূপ: উত্তর দিকে নিমতলা ঘাট স্ট্রিট পর্যন্ত পোর্ট ট্রাস্ট রোড; পূর্ব দিকে বৈষ্ণবচরণ শেঠ স্ট্রিট ও যদুলাল মল্লিক রোড; দক্ষিণ দিকে কালীকৃষ্ণ ঠাকুর স্ট্রিট, দর্পনারায়ণ ঠাকুর স্ট্রিট ও হুগলি নদীর তীর পর্যন্ত পোর্ট ট্রাস্ট রোড এবং পশ্চিম দিকে হুগলি নদী।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
জোড়াবাগান

জোড়াবাগান হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের একটি অঞ্চল।

নাম-ব্যুৎপত্তি 
‘জোড়াবাগান’ শব্দের অর্থ ‘দুটি বাগান’। এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল। সেই থেকেই এই অঞ্চলের নামকরণ হয় ‘জোড়াবাগান’।

ইতিহাস 
জোড়াবাগান পুরনো সুতানুটি জনপদের অংশ ছিল। ১৬৯০ সালে এখানকার সুতানুটির ঘাটে জব চার্নক পদার্পণ করেছিলেন। বেনিয়াটোলা ও শোভাবাজার ঘাটের মাঝে মোহনটনের সেই ঘাটটি এখন আর নেই। এখানে একটি বিরাট গাছের তলায় জব চার্নক বিশ্রাম করেছিলেন বলে মনে করা হয়।

ভূগোল 
জোড়াবাগান অঞ্চলের নিমতলা মহাশ্মশান কলকাতার অন্যতম প্রধান শ্মশানঘাট। রবীন্দ্রনাথ ঠাকুর সহ একাধিক বিশিষ্ট ব্যক্তিত্বের শেষকৃত্য এই ঘাটে সম্পন্ন হয়। এই ঘাটের পাশে রবীন্দ্রনাথের একটি সমাধিসৌধও আছে। বর্তমানে নিমতলা মহাশ্মশানে বৈদ্যুতিক চুল্লিতে শবদাহ করা হয়।

জনপরিসংখ্যান 
জোড়াবাগান থানা এলাকাটি কলকাতা পৌরসংস্থার ১৯ (আহিরীটোলা-বেনিয়াটোলা), ২০ (জোড়াবাগান, নিমতলা ঘাট), ২১ (জোড়াবাগান, কিয়দংশ উত্তর বন্দর থানা এলাকার অন্তর্গত), ২৪ (পাথুরিয়াঘাটা, মালাপাড়া) ও ২৫ (জোড়াসাঁকোর অংশ বিশেষ) নিয়ে গঠিত। ২০০১ সালের জনগণনা অনুসারে, এই এলাকার জনসংখ্যা ১২৯,৭১০। এদের মধ্যে ৭৭,৩৬৭ জন পুরুষ ও ৫২,৩৩৪ জন মহিলা। এই অঞ্চলের জনসংখ্যা বৃদ্ধির হার ঋণাত্মক। জোড়াবাগান অঞ্চলটি মূলত হিন্দিভাষী মাড়োয়ারি জনবহুল।

জোড়াবাগান
 জোড়াবাগান

তথ্যসূত্র

বহিঃসংযোগ

উত্তর কলকাতার পাড়া
কলকাতার পাড়া
এম.কে.সি.এম পাইলট সরকারি উচ্চ বিদ্যালয়

এম. কে. সি. এম পাইলট সরকারি উচ্চ বিদ্যালয় নেত্রকোণা জেলার অন্তর্গত দূর্গাপুর উপজেলার একটি প্রাচীন শিক্ষা প্রতিষ্ঠান।

ইতিহাস 
এটি দূর্গাপুর উপজেলার প্রাচীন একটি বিদ্যালয়। ১৯১৮ সালে মহারাজা কুমোদচন্দ্রের স্মরণে এই স্কুল প্রতিষ্ঠা করা হয়। শুরুতে এটিতে উচ্চ বর্ণের হিন্দুরা পড়ার সুযোগ পেলেও পরে বৈষম্য নির্মূল হয়। পরবর্তী সময়ে এটিকে সরকারিকরণ করা হয়।

ভর্তি প্রক্রিয়া 
এই বিদ্যালয়ে ৬ষ্ঠ থেকে ১০ম শ্রেণী পর্যন্ত পাঠদান করা হয়। সাধারণত ৬ষ্ঠ শ্রেণীতে ছাত্র ভর্তি করা হয়। আসন খালি থাকা সাপেক্ষে কোন কোন বছর অন্যান্য শ্রেণীতেও ভর্তি করা হয়। ভর্তি পরীক্ষা দিতে কোন আলাদা যোগ্যতার প্রয়োজন হয় না এবং যেসব ছাত্র ভর্তি পরীক্ষায় ভাল ফলাফল করে তারাই ভর্তি হওয়ার সুযোগ পায়। ১৯৯৮সালের পর থেকে স্কুলটিতে ছাত্রী ভর্তি নেওয়া হয় না।

ইউনিফর্ম ড্রেস 
১৯৬৯ খ্রিস্টাব্দে স্কুলের ছাত্রদের জন্য সর্বপ্রথম ইউনিফর্ম ড্রেস এবং পরিচয়পত্র প্রবর্তন করা হয়। বর্তমান ইউনিফর্ম ড্রেস নিম্নরূপ:
 ফুল হাতা সাদা শার্ট
 কালো রঙের ফুল প্যান্ট
 সাদা মোজা ও কালো জুতা(কেড্স বা পাম্প শু)
 নেভী ব্ল সোয়েটার(শীতকালে)

অবকাঠামো 
এই বিদ্যালয়ে একটি বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি ব্যায়ামাগার ও কর্মশালা রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়।

সহশিক্ষা কার্যক্রম 
শিক্ষার্থীরা স্কাউট কার্যক্রমে যুক্ত।

তথ্যসূত্র 

নেত্রকোণা জেলার বিদ্যালয়
দুর্গাপুর উপজেলা, নেত্রকোণা
রণহাট্টা চৌরঙ্গী উচ্চ বিদ্যালয়

রণহাট্টা চৌরঙ্গী উচ্চ বিদ্যালয় () বাংলাদেশের ঠাকুরগাঁও জেলার হরিপুর উপজেলার মাঝে অবস্থিত। ১৯৭০ দশকের তৎকালিন স্থানীয় কতিপয় ব্যক্তির অর্থিক সহযোগিতায় ১৯৭৩ সালে বিদ্যালয়টি প্রতিষ্ঠিত হয়।

ইতিহাস

বর্ণনা 
রণহাট্টা চৌরঙ্গী উচ্চ বিদ্যালয় ঠাকুরগাঁও জেলার হরিপুর উপজেলা এবং এবং রাণীসংকৈল উপজেলার মধ্যবর্তী এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। এছাড়া এখানে একটি মসজিদ রয়েছে। বিদ্যালয়ের সামনে রয়েছে একটি প্রশ্বস্ত মাঠ। বিদ্যালয়ের পাঠাগারে ৫০০-এর অধিক বই রয়েছে। এছাড়া আরও একটি পুকুর আছে।

শিক্ষক ও ছাত্র 
বিদ্যালয়টিতে ৬-১০ম শ্রেণী পর্যন্ত পাঠদান করা হয়। বর্তমানে বিদ্যালয়টিতে ১২ জন শিক্ষক রয়েছে। স্কুলের ছাত্রসংখ্যা ৮০০ জন।

অর্জন 
এসএসসি পরীক্ষার ফলাফলের সামগ্রিক দিক বিবেচনায় বিদ্যালয়টির সুনাম রয়েছে। খেলাধুলায় বরাবরের মতন এগিয়ে থাকা এই বিদ্যালয় বেশ কয়েকবার স্থানীয় পর্যায়ে ফুটবল ও ভলিবলে চ্যাম্পিয়ন হয়েছে।

উল্লেখযোগ্য শিক্ষার্থী

আরও দেখুন 
ঠাকুরগাঁও জেলার বিদ্যালয়সমূহের তালিকা

তথ্যসূত্র 

১৯৭৩-এ প্রতিষ্ঠিত শিক্ষাপ্রতিষ্ঠান
ঠাকুরগাঁও জেলার বিদ্যালয়
হরিপুর উপজেলা
৩য় জাতীয় চলচ্চিত্র পুরস্কার (বাংলাদেশ)

৩য় জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩য় আয়োজন; যা ১৯৭৯ সালে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।

সারাংশ
প্রখ্যাত সাহিত্যিক আলাউদ্দিন আল আজাদের উপন্যাস ‘তেইশ নম্বর তৈলচিত্র’ অবলম্বনে নির্মিত চলচ্চিত্র ‘বসুন্ধরা’ সর্বোচ্চ ৬টি বিভাগে পুরস্কার লাভ করে। ১৯টি শাখার মধ্যে ১৫টি শাখায় পুরস্কৃতদের নাম ১৯৭৮ সালের ১৭ জুন ঘোষণা করা হয়। বাকী ৪টি শাখায় কেউ পুরস্কার পায়নি। ১৯৭৯ সালের ৯ জানুয়ারি রাষ্ট্রপতি জিয়াউর রহমান উপ-রাষ্ট্রপতি ভবনে আয়োজিত এক অনুষ্ঠানের মাধ্যমে ১৯৭৭ সালের জাতীয় চলচ্চিত্র বিতরণ করেন। চিত্র নায়িকা শাবানা "জননী" ছবিতে অভিনয়ের জন্য শ্রেষ্ঠ পার্শ্ব অভিনেত্রী পুরস্কার পেলেও তিনি তা গ্রহণ করেননি। জাতীয় চলচ্চিত্র পুরস্কারের ইতিহাসে তিনিই প্রথম পুরস্কার প্রত্যাখান করেন।

বিজয়ীদের তালিকা
এই বছর মোট ১৫টি বিভাগে পুরস্কার প্রদান করা হয়।

মেধা পুরস্কার

 শাবানা তার পার্শ্বচরিত্রে শ্রেষ্ঠ অভিনেত্রীর পুরস্কার প্রত্যাখ্যান করেন।

কারিগরী পুরস্কার

তথ্যসূত্র

জাতীয় চলচ্চিত্র পুরস্কার (বাংলাদেশ)
১৯৭৭-এর চলচ্চিত্র পুরস্কার
দুর্গাপুর সরকারি বালিকা উচ্চ বিদ্যালয়

দুর্গাপুর সরকারি বালিকা উচ্চ বিদ্যালয় হচ্ছে বাংলাদেশের নেত্রকোণা জেলার একটি মাধ্যমিক বিদ্যালয়।

অবস্থান 
ময়মনসিংহ বিভাগের নেত্রকোণা জেলার দুর্গাপুর উপজেলা সদরে এই বিদ্যালয়টি অবস্থিত।

ইতিহাস 
১৯৭০ সালে মাধ্যমিক বিদ্যালয়টির যাত্রা শুরু হয়। বিদ্যালয় স্থাপনের জন্য নির্বাচন করা হয় পরিত্যক্ত রাজবাড়ি।

অবকাঠামো 
দুর্গাপুর শহরের প্রাণকেন্দ্রে অবস্থিত এই বিদ্যালয়টির অধিকাংশ ভবনই পূর্বে রাজপ্রাসাদ হিসাবে ব্যবহৃত হতো। দুষ্প্রাপ্য গ্রন্থসহ একটি গ্রন্থাগার, আধুনিক যন্ত্রপাতি সমৃদ্ধ একটি বিজ্ঞানাগার, কম্পিউটার ল্যাব, নামাজঘর রয়েছে বিদ্যালয়টিতে।

সহশিক্ষা কার্যক্রম 
বিদ্যালয়ে পড়াশোনার পাশাপাশি সহপাঠ্যক্রমিক কার্য্যক্রম যেমন বার্ষিক মিলাদ মাহফিল, বার্ষিক ক্রীড়া প্রতিযোগিতা, বার্ষিক পুরস্কার বিতরণী অনুষ্ঠান আয়োজন করা হয়।

তথ্যসূত্র

বহিঃসংযোগ 

নেত্রকোণা জেলার বিদ্যালয়
১৯৭০-এ প্রতিষ্ঠিত শিক্ষাপ্রতিষ্ঠান‎
দুর্গাপুর উপজেলা, নেত্রকোণা
স্বাধীন রাষ্ট্রের রাষ্ট্রমণ্ডল

সোভিয়েত স্বাধীন রাষ্ট্রের রাষ্ট্রমণ্ডল বা স্বাধীন রাষ্ট্রের কমনওয়েলথ () হল একটি আঞ্চলিক সংগঠন যার সদস্য দেশগুলি ১১টি সাবেক সোভিয়েত প্রজাতন্ত্র নিয়ে গঠিত। এই সংগঠনটি ১৯৯১ সালে সোভিয়েত ইউনিয়নের পতনে, ভাগ করা সোভিয়েত প্রজাতন্ত্রগুলির জন্য ১টি অবিভক্ত অর্থনৈতিক অঞ্চল তৈরি করার উদ্দেশ্যে গঠিত হয়েছিল।

সদস্য

সদস্য রাষ্ট্র

সহযোগী রাষ্ট্র

সাবেক সদস্য

তথ্যসূত্র 

সোভিয়েত ইউনিয়ন
সাবেক সোভিয়েত প্রজাতন্ত্র
সোভিয়েত ইউনিয়নের পতন
জাতিসংঘ সাধারণ পরিষদের পর্যবেক্ষক
১৯৯১-এ প্রতিষ্ঠিত সংগঠন
১৯৯১-এ এশিয়ায় প্রতিষ্ঠিত
১৯৯১-এ ইউরোপে প্রতিষ্ঠিত
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ)

শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার বাংলাদেশের চলচ্চিত্র অভিনেত্রীদের জন্য সর্বাপেক্ষা সম্মানীয় চলচ্চিত্র পুরস্কার; যা জাতীয় চলচ্চিত্র পুরস্কারের অংশ হিসাবে ১৯৭৬ সাল থেকে প্রতি বছর দেওয়া হয়। ববিতা এই বিভাগে প্রথম পুরস্কার বিজেতা এবং হ্যাট্রিকসহ চারবার এই পুরস্কার অর্জন করেন। পরবর্তী কালে শাবানা তার এই রেকর্ড ভাঙ্গেন এবং তিনি সর্বাধিক  বারোবার এই পুরস্কার অর্জন করেন। এই পুরস্কারের ইতিহাসে চারবার যৌথভাবে দুজনকে পুরস্কার প্রদান করা হয়।

বিজয়ী অভিনেত্রী

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

পুরস্কারের পরিসংখ্যান

একাধিকবার বিজয়ী

আরও দেখুন
 শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার
 শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো সমালোচক পুরস্কার

তথ্যসূত্র

বহিঃসংযোগ

জাতীয় চলচ্চিত্র পুরস্কার (বাংলাদেশ)
সেরা অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
গানস অ্যান্ড রোজেস

গানস অ্যান্ রোজেস () হল একটি মার্কিন হার্ড রক ব্যান্ড। ১৯৮৫ সালে লস অ্যাঞ্জেলস শহরে এই ব্যন্ডটি গঠিত হয়। এর ক্লাসিক লাইন-আপটি গঠিত হয় ভোকালিস্ট অ্যাক্সেল রোজ, লিড গিটারিস্ট স্ল্যাশ, রিদম গিটারিস্ট ইযি স্টারডিন, বেস ডাফ ম্যাকগান এবং ড্রামার স্টিভেন অ্যাডলারকে নিয়ে। ১৯৮৬ সালে তারা  গ্রিফিন রেকর্ডের সাথে চুক্তিবদ্ধ হয়। বর্তমানে অ্যাক্সেল রোজই একমাত্র আগের সদস্য হিসেবে ব্যান্ড এ রয়েছে।

টীকা

তথ্যসূত্র

বহিঃসংযোগ 

 
 
 
 
 

লস অ্যাঞ্জেলেসের সঙ্গীত দল
মার্কিন সঙ্গীত দল
গেফেন রেকর্ডসের শিল্পী
বিজয়পুর, দুর্গাপুর

বিজয়পুর বাংলাদেশের নেত্রকোনা জেলার দুর্গাপুর উপজেলার কুল্লাগড়া ইউনিয়নের একটি আকর্ষণীয় পর্যটন স্থান। এটি প্রাকৃতিক সৌন্দর্যের জন্য বিখ্যাত। বিজয়পুরের শসারপাড় এলাকায় সাদামাটি পাওয়া যায়; যা সারাদেশে পাঠানো হয়। বিজয়পুরের সাদামাটি বাংলাদেশের একটি ভৌগোলিক নির্দেশক পণ্য (জিআই)।

অবস্থান 
ময়মনসিংহ বিভাগের নেত্রকোণা জেলার দূর্গাপুর উপজেলা সদর থেকে সাত কিলোমিটার দূরে বিজয়পুর গ্রামটি অবস্থিত। বিজয়পুর একটি সীমান্তবর্তী গ্রাম; এখানে বিজিবির সীমান্তফাঁড়ি রয়েছে। এর পার্শ্ববর্তী গ্রামগুলো হচ্ছে মাইজপাড়া, আড়াপাড়া ও বহেরাতলী।

বিবরণ
বাংলাদেশের নেত্রকোনা জেলার দুর্গাপুর উপজেলার বিজয়পুরের গোপালপুর সাদামাটির পাহাড়ের জন্য বেশ বিখ্যাত। এই পাহাড়ি মাটিকে কেওলিং বা অ্যালুমিনিয়াম সমৃদ্ধ চিনামাটি বলা হয়। যার রাসায়নিক সংকেত Al²0³.2SiO².2H²O এবং রাসায়নিক নাম হাইড্রেটেড অ্যালুমিনো সিলিকেট। এই মাটি সিমেন্ট কারখানা সহ বিভিন্ন কারখানায় ব্যবহার করা হয়। চীন দেশের মানুষেরা সর্বপ্রথম এই মাটি ব্যবহার করেছিল, এই কারণে একে চিনামাটি বলা হয় ।প্রকৃত পক্ষে এই এলাকার প্রায় সব গ্রামেই সাদা মাটি পাওয়া গেলেও বিজয়পুর বেশি জনপ্রিয় তার প্রাকৃতিক সৌন্দর্যের জন্যেই। বিজয়পুরের মূল আকর্ষণ সাদামাটির পাহাড় হলেও এখানে নীল পানির জলাশয় দেখা যায়। অনেক উঁচু উঁচু টারশিয়ারী পাহাড়ে সমৃদ্ধ বিজয়পুর। পাহাড়ের পাদদেশে বিভিন্ন রহস্যময় গুহাও চোখে পড়ে: সম্ভবত মুক্তিযুদ্ধের সময় মুক্তিযোদ্ধারা গুহাগুলোতে অবস্থান নেয়। সীমান্তফাঁড়ির পাশে পাহাড়ে ওঠার ব্যবস্থা রয়েছে; এখান থেকে সোমেশ্বরী নদীর সৌন্দর্য উপভোগ করা যায়।

যাতায়াত 
দুর্গাপুর সদর ও বিরিশিরি - এই দুটি জায়গাই সোমেশ্বরী নদীর মাধ্যমে বিজয়পুর থেকে বিচ্ছিন্ন। নদী পার হয়ে শিবগঞ্জ থেকে কামারখালী হয়ে বিজয়পুরে যেতে হয়। তাছাড়া সোমেশ্বরী নদী হয়ে নৌকা করেও কামারখালী পর্যন্ত যাওয়া যায়।

চিত্রশালা

আরও দেখুন 
 দুর্গাপুর উপজেলা;
 বিরিশিরি।

তথ্যসূত্র 

নেত্রকোণা জেলার দর্শনীয় স্থান
নেত্রকোণা জেলা
২২ নং ওয়ার্ড, কলকাতা পৌরসংস্থা

২২ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের মধ্যাংশে পোস্তা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
২২ নং ওয়ার্ডের সীমানা নিম্নরূপ: উত্তর দিকে হুগলি নদীর তীর থেকে পোর্ট ট্রাস্ট রোড ধরে কালীকৃষ্ণ ঠাকুর স্ট্রিট ও দর্পনারায়ণ ঠাকুর স্ট্রিট; পূর্ব দিকে যদুলাল মল্লিক রোড, যোগেন্দ্র কবিরাজ রো, কলাকার স্ট্রিট ও জগমোহন মল্লিক স্ট্রিট; দক্ষিণ দিকে পোর্ট ট্রাস্ট রোড থেকে মহাত্মা গান্ধী রোড ও হুগলি নদী পর্যন্ত কটন স্ট্রিট এবং পশ্চিম দিকে হুগলি নদী ও মহর্ষি দেবেন্দ্র রোড।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড
ভারতীয় জাতীয় কংগ্রেস (আর)

ভারতীয় জাতীয় কংগ্রেস (আর) ছিল ভারতীয় জাতীয় কংগ্রেস ভেঙে সৃষ্ট ভারতের একটি রাজনৈতিক দল। ১৯৬৭ সালে সংযুক্ত বিধায়ক দলের ব্যানারে একটি সম্মিলিত বিরোধী শক্তি হিন্দি বলয়ের বিভিন্ন রাজ্যে ক্ষমতা দখল করার পর ইন্দিরা গান্ধী এই দলটি প্রতিষ্ঠা করেন। সেই সময় জওহরলাল নেহেরুর কন্যা তথা কংগ্রেস সভানেত্রী ইন্দিরা গান্ধী দলীয় নেতৃত্বের সংখ্যাগরিষ্ঠ অংশের বিরোধিতার সম্মুখীন হয়েছিলেন। প্রথম দিকে এই দলটি কংগ্রেস (আর) নামে পরিচিত হলেও পরে এটি নতুন কংগ্রেস নামে পরিচিত হয়। ইংরেজি ‘আর’ (R) শব্দটির অর্থ ছিল ‘রিকুইজিশন’।

১৯৬৭ সালে সংযুক্ত বিধায়ক দলের ব্যানারে একটি নতুন জোট হিন্দি বলয়ের বিভিন্ন রাজ্যে ক্ষমতা দখল করে। সেই সময় ইন্দিরা গান্ধী দলের সংখ্যাগরিষ্ঠ নেতার বিরোধিতার সম্মুখীন হন। এর ফলে দল ভেঙে যায়। ইন্দিরা গান্ধী নতুন দল গঠন করেন। প্রথম দিকে এই দলের নাম ছিল কংগ্রেস (আর)। পরে তা নতুন কংগ্রেস নামে পরিচিত হয়। কামরাজের নেতৃত্বে আদি কংগ্রেস দলটি ভারতীয় জাতীয় কংগ্রেস (অর্গানাইজেশন) বা কংগ্রেস (ও) নামে পরিচিত হয়। এই দলটিকে পুরনো কংগ্রেসও বলা হত এবং এই দলই নির্বাচন কমিশন কর্তৃক কংগ্রেসের সেই সময়কার নির্বাচনী প্রতীক ভারবাহী জোড়া বদল চিহ্নটি পেয়েছিল।

১৯৭১ সালের সাধারণ নির্বাচনে লোকসভায় ৫১৮টি আসনের মধ্যে ৩৫২টি আসন পেয়ে কংগ্রেস (আর) সংখ্যাগরিষ্ঠতা অর্জন করে। সেই সঙ্গে পাঁচটি বিধানসভা নির্বাচনেও এই দল ভাল ফল করে। এর ফলে নির্বাচন কমিশন কংগ্রেস এই দলকেই প্রকৃত কংগ্রেসের স্বীকৃতি দিয়ে কোনো উপসর্গ ছাড়াই ‘ভারতীয় জাতীয় কংগ্রেস’ নামটি ব্যবহারের অনুমতি দেয় এবং কংগ্রেসের প্রতীক চিহ্নটি এই দলকে দেওয়া হয়।

আরও দেখুন 
ভারতীয় জাতীয় কংগ্রেস ভেঙে সৃষ্ট রাজনৈতিক দলসমূহ

পাদটীকা

ভারতীয় জাতীয় কংগ্রেস
জরুরি অবস্থা (ভারত)
ভারতীয় জাতীয় কংগ্রেসের বিচ্ছিন্ন দল
অভিষেক বন্দ্যোপাধ্যায়

অভিষেক বন্দ্যোপাধ্যায় (জন্ম ৭ নভেম্বর, ১৯৮৭) হলেন একজন ভারতীয় রাজনীতিবিদ এবং তৃণমূল কংগ্রেস দলে অংশ। তিনি ভারতের পশ্চিমবঙ্গ রাজ্যের ডায়মন্ড হারবার লোকসভা কেন্দ্র থেকে নির্বাচিত ১৬তম লোকসভার সদস্য। অভিষেক বন্দ্যোপাধ্যায় সর্বভারতীয় তৃণমূল কংগ্রেস প্রার্থী হিসেবে ২০১৪ সালের সাধারণ নির্বাচনে উক্ত আসন থেকে নির্বাচিত হন। তিনি পশ্চিমবঙ্গে ক্ষমতাসীন তৃণমূল কংগ্রেসের যুব শাখা সর্বভারতীয় তৃণমূল যুব কংগ্রেসের জাতীয় সভাপতি ছিলেন। ২০২১ সালে সর্বভারতীয় তৃণমূল কংগ্রেসের সাধারণ সম্পাদক নির্বাচিত হন।

ব্যক্তিগত জীবন ও কর্মজীবন 
অভিষেক বন্দ্যোপাধ্যায় পশ্চিমবঙ্গের মুখ্যমন্ত্রী মমতা বন্দ্যোপাধ্যায়ের ভ্রাতুস্পূত্র। তিনি এম. পি. বিড়লা ফাউন্ডেশন হায়ার সেকেন্ডারি স্কুলে পড়াশোনা করেন। নতুন দিল্লির ইন্ডিয়ান ইনস্টিটিউট অফ প্ল্যানিং অ্যান্ড ম্যানেজমেন্ট থেকে বিবিএ পাস করার পর তিনি উক্ত প্রতিষ্ঠান থেকেই এমবিএ করেন।

তার স্ত্রী রুজিরা বন্দ্যোপাধ্যায় থাইল্যান্ডে জন্মেছেন। সে দেশেরই নাগরিক। তবে তার ভারতীয় বংশোদ্ভূত জনমানস কার্ড (পিআইও কার্ড) রয়েছে।

রাজনৈতিক কর্মজীবন 
২০১২ সালের জুলাই মাসে অভিষেক বন্দ্যোপাধ্যায় সর্বভারতীয় তৃণমূল যুব কংগ্রেসের জাতীয় সভাপতি রূপে তার রাজনৈতিক কর্মজীবন শুরু করেন।  ২০১৪ সালের সাধারণ নির্বাচনে তিনি ডায়মন্ড হারবার লোকসভা কেন্দ্র(যা মূলত দক্ষিণ হুগলীর পূর্ব তট অঞ্চল নিয়ে গঠিত) থেকে প্রতিদ্বন্দ্ব্বিতা করে ভারতের কমিউনিস্ট পার্টি (মার্ক্সবাদী)-র ড. আবুল হাসনতকে পরাজিত করেন।  তাকে ‘১৬ তম লোকসভার শিশু’ বলা হয় কারণ তিনি উক্ত লোকসভার কনিষ্ঠতম সদস্য। ২০১৯ সালের লোকসভা নির্বাচনে পুনরায় তিনি এই কেন্দ্র থেকে জয়লাভ করেন।

২০১৪ সালের অক্টোবর মাসে তিনি সর্বভারতীয় তৃণমূল যুব কংগ্রেসের জাতীয় সভাপতি ঘোষিত হন।

২০২১ সালের ৫ই জুন তিনি সর্বভারতীয় তৃণমূল কংগ্রেস-এর সাধারণ সম্পাদক নির্বাচিত হন।

আরও দেখুন 
 সর্বভারতীয় তৃণমূল কংগ্রেস
 মমতা বন্দ্যোপাধ্যায়

তথ্যসূত্র 

১৯৮৭-এ জন্ম
জীবিত ব্যক্তি
ইন্ডিয়ান ইনস্টিটিউট অব প্ল্যানিং অ্যান্ড ম্যানেজমেন্টের প্রাক্তন শিক্ষার্থী
ষোড়শ লোকসভার সদস্য
পশ্চিমবঙ্গের লোকসভা সদস্য
সপ্তদশ লোকসভার সদস্য
দক্ষিণ চব্বিশ পরগনা জেলার ব্যক্তি
পশ্চিমবঙ্গের তৃণমূল কংগ্রেসের রাজনীতিবিদ
ভারতের বন্দী ও আটক
অষ্টাদশ লোকসভার সদস্য
বালি পৌরসভা

বালি পৌরসভা হল ভারতের পশ্চিমবঙ্গ রাজ্যের বালি শহরের স্থানীয় পৌর-স্বায়ত্ত্বশাসন সংস্থা। ১৮৮৩ সালে হাওড়া পৌরসভা থেকে বিচ্ছিন্ন করে বালি পৌরসভা প্রতিষ্ঠিত হয়। সেই সময় বালি হাওড়া জেলার একটি পৌর শহরে পরিণত হয়। হাওড়া শহরের উত্তর শহরতলি অঞ্চলে অবস্থিত বালি ৩৫টি ওয়ার্ডে বিভক্ত ছিল এবং প্রতি পাঁচ বছর অন্তর এই পৌরসভায় নির্বাচন অনুষ্ঠিত হত। ২০১৫ সালে বালি পুরসভা পুনরায় হাওড়া পৌরনিগমের অন্তর্ভুক্ত হয়েছিল এবং ২০২১ সালে এটি পুনরায় আলাদা হয়।

ইতিহাস
১৮৮৩ সালের ১ এপ্রিল হাওড়া পৌরসভার উত্তর দিকের ৩৫টি ওয়ার্ড নিয়ে বালি পৌরসভা গঠিত হয়। এই পৌরসভার অন্তর্গত এলাকার আয়তন ছিল । বালি, বেলুড়, লিলুয়া ও পার্শ্ববর্তী এলাকাগুলি এই পৌরসভার অন্তর্ভুক্ত হয়েছিল।

জনপরিসংখ্যান
২০১১ সালের জনগণনা অনুযায়ী, বালি পৌরসভার মোট জনসংখ্যা ছিল ২৯৩,৩৭৩।

অবলুপ্তি
২০১৫ সালের ১০ জুলাই বালি পৌরসভা অবলুপ্ত এবং হাওড়া পৌরনিগমের সঙ্গে সংযোজিত হয়েছিল। পশ্চিমবঙ্গের মুখ্যমন্ত্রী মমতা বন্দ্যোপাধ্যায় হাওড়া শহরটিকে যে মেগাসিটিতে রূপান্তরিত করার পরিকল্পনা গ্রহণ করেছিলেন, এই সংযুক্তি ছিল তারই অঙ্গ। পূর্বতন বালি পৌরসভার ৩৫টি ওয়ার্ডের পুনর্বিন্যাস ঘটিয়ে ১৬টি ওয়ার্ডে পরিণত করা হয়েছিল এবং ২০১৫ সালের ৩ সেপ্টেম্বর উপনির্বাচনের মাধ্যমে নবগঠিত ওয়ার্ডের পৌরপ্রতিনিধিদের নির্বাচিত করা হয়েছিল।

পুনঃপ্রতিষ্ঠা
২০২১ সালে বালি পৌরসভা পুনরায় প্রতিষ্ঠিত হয়।

তথ্যসূত্র 

বালি, হাওড়া জেলা
পশ্চিমবঙ্গের পৌরসভা
১৮৮৩-এ ভারতে প্রতিষ্ঠিত
২০১৫-এ ভারতে বিলুপ্ত
২০২২-এ ভারতে প্রতিষ্ঠিত
২৩ নং ওয়ার্ড, কলকাতা পৌরসংস্থা

২৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ৪ নং বরোর একটি প্রশাসনিক অঞ্চল। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে পোস্তা ও জোড়াসাঁকো অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি জোড়াসাঁকো বিধানসভা কেন্দ্রের অন্তর্গত।

বিবরণ
২৩ নং ওয়ার্ডের সীমানা নিম্নরূপ: উত্তর দিকে কালীকৃষ্ণ ঠাকুর স্ট্রিট; পূর্ব দিকে রবীন্দ্র সরণি; দক্ষিণ দিকে বড়তলা স্ট্রিট এবং পশ্চিম দিকে জগমোহন মল্লিক স্ট্রিট ও কলাকার স্ট্রিট।

নির্বাচনী ফলাফল

তথ্যসূত্র

কলকাতা পৌরসংস্থার ওয়ার্ড